Diari Oficial de la Generalitat Valenciana


Sumari del DOGV 122, del 22-09-1983 (1983/802405)

ORDRE de 9 de setembre de. 1983, de la Conselleria de Cultura, Educació i Ciència, per la qual es regula el règim de subvencions a centres docents privats per al curs 1983-84.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/09/09/(1)/dof/vci/html**

### Dades del document

Número de DOGV
:   122

Data del DOGV
:   22-09-1983

Secció del DOGV
:   DISPOSICIONS GENERALS

Número del document
:   1983/802405


Data del document
:   09-09-1983

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 de setembre de 1983, de la Conselleria de Cultura, Educació i Ciència, per la qual es regula el règim de subvencions a centres docents privats per al curs 1983-84.  
Il lm. Sr.:   
Una vegada aprovats els Pressupostos Generals de l'Estat per a 1983, per Llei 9/1983, de 13 de juliol, i mentre que no entre en vigor el règim de concerts que preveu el Projecte de Llei Orgànica del Dret a l'Educació, aquesta Conselleria, en exercici de les atribucions que en matèria de subvencions de gratuïtat té conferides segons el Reial Decret de Transferències 2.093/1983, de 28 de juliol, ha de regular el sistema de subvencions als centres docents privats.   
Aquesta Ordre, que regula la concessió i l'aplicació de les subvencions per al curs 1983-84, garanteix la continuítat del sistema de subvencions i estableix el control adequat pel que fa a la pròrroga de les unitats escolars subvencionades, unitats de creixement vegetatiu, canvis de tipus de finançament i concessió de noves subvencions, i en l'aplicació de les quantitats que aquestes comporten.   
En atenció a aquests motius, aquesta Conselleria  
ORDENA:  
Article 1.r.-Règim de subvencions.   
1. L'ordre de prioritats en què estarà basat el règim de subvencions a centres privats per al curs 1983-84 serà el següent:   
a) En primer lloc s'atendrà la pròrroga de les subvencions a aquells centres que les fruïren durant el curs 1982-83, amb el mateix nombre d'unitats escolars, modalitats i tipus. Cas d'existir variació en el nombre d'unitats escolars, només seran subvencionades les unitats reals en funcionament. Els Serveis Territorials d'Educació d'aquesta Conselleria hauran de proposar, en cas de creixement vegetatiu, l?augment de les unitats degudament autoritzades per a atendre l'escolarització adequada, o la disminució una vegada comprovada la matrícula per a aquest curs.   
b) En segon lloc, i d'acord amb els recursos pressupostaris que el Ministeri d'Educació i Ciència atorgue a la Comunitat Valenciana, seran objecte de subvenció aquells centres que sol·liciten el canvi al tipus A (gratuïtat 100%), independentment del tipus de subvenció a què estiguessen acollits anteriorment. Els Serveis Territorials formularan les corresponents propostes a l'efecte.   
c) Finalment, s'atendran les subvencions de noves unitats, i per a aço els Serveis Territorials proposaran aquelles que siguen sol·licitades, sempre que atenguen zones amb necessitats d'escolarització o poblacions amb escasses possibilitats econòmiques.   
2. Es mantindran les subvencions pels conceptes següents: unitats de direcció, seminaris, unitats pont de l'apostolat pro-gitano, vacants i unitats de patronat i seccions filials.   
3. Les quantitats a percebre per unitats seran les establertes en l'article 7.e d'aquesta Ordre.   
Article 2.n.-Condicions que han de reunir els Centres.   
1. Per a sol·licitar una subvenció, els centres hauran de complir les condicions següents:   
a) Estar degudament autoritzats. No compleixen aquesta condició aquells que només tenen l'autorització prèvia concedida segons l'article 5.é del Decret 1.855/77, de 3 de juny.   
b) Aquells centres que hagen estat autoritzats amb anteriorirtat a l'esmentat Decret 1.855/77 han d'estar degudament classificats en qualsevol dels tipus establerts en l'Ordre Ministerial de 22 de maig de 1978.   
c) La relació mitjana professor-alumne per cada unitat per a la qual siga sol·licitada subvenció ha de ser, com a mínim, d?1/35 per als centres ubicats en municipis de més de 25.000 habitants, i d?1/30 per a aquells que estan en municipis de població inferior.   
2. De forma excepcional, i només en cas de necessitat urgent d'escolarització, hom podrà admetre les peticions de centres que no complesquen totes les condicions de l'apartat 2.1, però que estiguen degudament autoritzats.   
Article 3.r.-Forma, lloc i termini de les peticions.   
En els Serveis Territorials d'Educació d'aquesta Conselleria seran facilitades les instàncies i els formularis normalitzats als centres que vulguen acollir-se al règim de subvencions. Degudament formalitzats, s'hauran de presentar en els esmentats Serveis Territorials en el termini de quinze dies naturals a partir de la data de publicació d'aquesta Ordre.   
Els Centres que van sol·licitar subvencions a tenor de la convocatòria realitzada per Ordre Ministerial de 22 de febrer de 1982 (Boletín Oficial del Estado de 10 de març), hauran de presentar nova instància ratificant la petició, en els termes establerts en aquesta Ordre.   
Article 4.t.-Tramitació de les propostes.   
1. Els Serveis Territorials d'Educació, previ informe de la Inspecció d'Educació Bàsica i verificació de dades, formularan les propostes de subvenció a través dels òrgans establerts en aquesta Ordre. Aquestes propostes es faran atenent a l'ordre de prioritats assenyalat al punt 1.1 d'aquesta Ordre, i al fet que siguen centres que satisfacen necessitats d'escolarització, que atenguen famílies de baix nivell socioeconòmic, que seleccionen l'alumnet conformement als criteris establerts per als centres públics i segons els preus establerts pel centre per tots els conceptes. Els informes de la Inspecció miraran d'assegurar, de més a més, una escolarització adequada mitjançant la coordinació de les xarxes de centres, així com de possibilitar la gratuïtat de l'ensenyament.   
2. Una Comissió de Subvencions en cada Servei Territorial, d'acord amb les prioritats establertes i atenent als informes referits al paràgraf anterior, proposarà els centres que hagen de ser objecte de subvenció, dins de l'àmbit territorial corresponent. En el termini de deu dies següents a la finalització del termini d'admissió de sol·licituds, les Comissions de Subvencions presenfaran la proposta realitzada en el Servei Territorial d'Educació corresponent.   
3. Els Serveis Territorials d'Educació enviaran a la Direcció General d'Educació Bàsica d'aquesta Conselleria, en el termini no superior a tres dies, les propostes presentades per la Comissió corresponent.   
4. A la vista de les propostes rebudes dels Serveis Territorials, la Direcció General d'Educació Bàsica resoldrà, tenint en compte la necessària equitat en la distribució dels recursos disponibles, els centres i les unitats que seran subvencionats, així com la data d'efectivitat.   
Contra aquesta resolució podran interposar-se els recursos establerts en la legislació vigent.   
Article 5.e.-Publicitat de les subvencions.   
1. Els Serveis Territorials d'Educació remetran la comunicació corresponent a tots els centres que sol·licitaren d'acollir-se a les subvencions, segons model que establirà la Direcció General d'Educació Bàsica. Alhora, faran pública en la premsa local la relació de centres subvencionats.   
2. La comunicació esmentada serà donada a conéixer pels centres als professors i pares d'alumnes. De forma permanent i visible, aquesta resolució estarà exposada en el centre. La Direcció del centre comunicarà aquesta circumstància al Servei Territorial corresponent amb la signatura de tots els membres esmentats en la norma desena d'aquesta Ordre.   
Article 6.é.-Comissió de Subvencions dels Serveis Territorials d'Educació.   
1. En cada Servei Territorial d'Educació d'aquesta Conselleria serà constituïda una Comissió de Subvencions, integrada pels membres següents:   
- El Cap dels Serveis Territorials d'Educació, que la presidirà.   
- L'Inspector en Cap de la Inspecció Tècnica d'EGB.   
- L'Administració de Serveis dels Serveis Territorials d'Educació.   
- Un representant per cadascun dels Ajuntaments de localitats de la província amb població superior a 35.000 habitants, segons el darrer cens.   
- Dos representants dels titulars dels centres privats, la designació dels quals serà efectuada per les organitzacions patronals de l'ensenyament més representatives de l'àmbit provincial. De no produir-se acord, la designació recaurà, necessàriament, en els titulars dels centres de major i menor nombre d'alumnes de la província.   
- Dos representants del professorat dels centres privats, designats un per cadascuna de les organitzacions sindicals o professionals de major representativitat a la província. Per a això, es tindran en compte els resultats de les últimas elecciones sindicals del sector.   
- Dos representants dels pares d'alumnes, elegits per les federacions d'associacions de pares d'alumnes legalment constituïdes.   
- El Cap de la Unitat de Centres dels Serveis Territorials d'Educació, que actuarà de secretari.   
2. Les Comissions de Subvencions tidran les funciones següents:   
- Proposar la pròrroga, concessió i retirada de subvencions.   
- Emetre informe dels expedients relatius a la variació d'unitats.   
- Col·laborar en la correcta distribució i aplicació de les subvencions.   
3. Les Comissions de Subvencions es reuniran, almenys, una vegada al trimestre, i, necessàriament, en els mesos corresponents al principi i al final del curs escolar. També es reuniran quan ho demane el President o un terç dels components.   
Article 7.é-Mòduls de subvenció  
Les quanties que percebran els centres subvencionats durant el curs 1983-84 corresponents als distints tipus i modalitats de subvenció figuren en l'Annex I d'aquesta Ordre. Aquestes quanties resulten del desglossament que es detalla en l'Annex II.   
La subvenció rebuda pel centre s'aplicarà al pagament de les remuneracions del professorat, segons la normativa vigent, i de la seguretat social. Les quanties sobreres per aquest concepte no podran justificar-se com a despeses de funcionament i hauran de ser reintegrades al Tresor.   
Article 8.é.-Obligacions dels centres subvencionats.   
1. Els centres subvecionats hauran de:   
a) Fer conéixer públicament la condició de subvencionats i del tipus de subvenció rebuda, per a la qual cosa hauran de col locar prop de l'entrada principal, i de manera visible i clara, un rètol indicatiu amb les dades rebudes.   
b) Complir les disposicions legals referents a la gratuïtat, gestió dels fons públics destinats a la subvenció, cobrament de quotes a les famílies i admissió d'alumnes.   
c) Col·laborar amb els Serveis Territorials d'Educació de la Conselleria en tot allò relacionat amb l'escolarització de la zona on estiguen ubicats, i en la consecució dels objectius de gratuïtat i integració social, propis de la subvenció.   
2. L'incompliment de les obligacions contretes pels centres subvencionats pot produir la revocació de l'autorització, en aplicació del Decret 1.855/74, de 7 de juny. De més a més, els Serveis Territorials, després de l'assabentament o de la denúncia de possibles irregularitats realitzades per algun centre en matèria de subvencions, les notificaran, i serà concedit un termini d'un mes per a la possible esmena o presentació d'al·legacions. En cas que un centre no esmene les irregularitats manifestes i provades en el termini establert, els Serveis Territorials proposaran a la Direcció General d'Ensenyaments Bàsics, consultada la Comissió de Subvencions, la no concessió de subvencions per a cursos o trimestres successius.   
Article 9.é.-Percepcions de les famílies.   
1. Ensenyament Reglat. En aquest aspecte s'aplicaran les Instruccions de la Subsecretaria del Ministeri d'Educació, de 29 d'abril de 1980, de tal manera que les quantitats que poden rebre els centres subvencionats seran:   
a) Els centres subvencionats al 100%, quantitats no superiors a 480 pessetes alumne/mes.   
b) Els centres subvencionats al 85'83% podran rebre quantitats entre 1.300 i 1.650 pessetes alumne/mes.   
c) Els centres subvencionats al 72'05% podran rebre quantitats entre 2.100 i 2.500 pessetes alumne/mes.   
2. Activitats complementàries. Per tal que un centre subvencionat puga rebre de les famílies quantitats per aquesta classe d'activitats, caldrà l'aprovació prèvia dels Serveis Territorials d'Educació, amb informe de les Inspeccions d'Educació Bàsica corresponents. Aquestes activitats no podran ser impartides dins de l'horari escolar i sobre matèries inclòses en els plans d'ensenyament, i hauran de ser voluntàriament acceptades i efectivament prestades, i no podran superar la quota de 1.100 pessetes per alumne/mes.   
3. Serveis complementaris. Per tal que un centre subvenciconat puga prestar els serveis de transport, menjador i residència, o d'altres prestacions, com gabinets psicopedagògics, reconeixements mèdics, assegurament escolar, etc., haurà d'atenir-se a les mateixes normes i condicions establertes en l'apartat anterior. La percepció econòmica d'aquests serveis i prestacions suposarà en tot cas el cost efectiu i no podrà constituir font indirecta de finançament del centre.   
4. En els rebuts no podrà figurar cap altre concepte repercutible en les famílies, llevat del de reserva d'una plaça per al curs següent, que no podrà superar l'import d'un mes de la quota d'ensenyament reglat autoritzat segons el tipus de subvenció a què estiga acollit el centre, i que haurà de ser reintegrat a les famílies en el primer trimestre del curs escolar.   
Article 10.-Control de subvencions.   
1. Perquè es faça efectiu el control social necessari de les subvencions, serà constituïda en cada centre subvencionat una Comissió de Centre que estarà presidida per l'Inspector de la zona on radique el centre, i integrada pels vocals següents:   
- El titular del centre o representant que designe.   
- El Director del centre o qui en faça les funcions.   
- Dos representants del professorat elegits en votació secreta i en reunió celebrada mitjançant convocatòria del Director; el més jove hi farà de secretari.   
- Dos representants dels pares d'alumnes elegits entre aquests en votació secreta i en reunió celebrada a l'efecte, mitjançant convocatòria del Director.   
2. Le competències i funcions de les Comissions de Centre seran les següents:   
- Vetlar per la utilització correcta de les subvencions rebudes pel Centre.   
- Examinar la justificació que de les quantitats rebudes en concepte de subvencions haja de presentar el centre.   
- Controlar el compliment de les obligacions adquirides pel centre i de les disposicions dictades en matèria de percepcions econòmiques de les famílies.   
3. Les Comissions de Centre es reuniran almenys una vegada al trimestre i sempre que ho sol·licite el President o tres dels seus membres. De les sessions celebrades, se'n prendrà l'acta corresponent i, cas d'haver-hi incidències, se?n trametrà còpia al Cap dels Serveis Territorials d'Educació de la Conselleria, en qualitat de President de la Comissió de Subvencions.   
Article 11.-Pagament de les subvencions.   
La subvenció serà abonada durant el transcurs de cada trimestre pels Serveis Territorials d'Educació d'aquesta Conselleria, si de l'informe previ emés a aquests efectes per les Inspeccions corresponents es dedueix el correcte compliment pel centre de tots els requisits exigits per a la concessió de la subvenció.   
DISPOSICIO TRANSITORIA  
Per evitar transtorns dels titulars dels centres que vulguen acollir-se al règim de subvencions i per tal d'agilitzar la presentació de sol·licituds, queden convalidats a tots els efectes les instàncies i formularis que va disposar el Ministeri d'Educació i Ciència per Ordre de 5 d'agost de 1983.   
DISPOSICIONS FINALS  
Primera.-Els Serveis Territorials d'Educació arbitraran les mesures escaients per a la constitució de les Comissions de Subvencions, de manera que hagen quedat degudament conformades una vegada acabat el termini de presentació de sol·licituds en la convocatòria regulada per aquesta Ordre. També miraran que els centres constituesquen les Comissions a què fa referència l'apartat 10.1 d'aquesta Ordre i els en comuniquen la composició abans que acabe el mes d'octubre del curs 1983-84.   
Segona.-La Direcció General d'Ensenyaments Bàsics d'aquesta Conselleria adoptarà les mesures oportunes per fer efectives als centres les quantitats que corresponen als mòduls que aquesta Ordre estableix.   
Tercera.-Aquesta Ordre de Conselleria entrarà en vigor el mateix dia de la publicació al Diari Oficial de la Generalitat Valenciana.   
València, a 9 de setembre de 1983.   
El Conseller de Cultura, Educació i Ciència,   
CEBRIA CISCAR I CASABAN  
Il·lm. Sr. Director General d'Ensenyaments Bàsics.   
Veure imatge


Còpia Permalink ELI